[{"text_idx": "#000005", "text": "Heddwch ar ddaear lawr, gan ddechrau\u2019n fy nghalon i,\nHeddwch ar ddaear lawr, yr hedd a fwriadwyd i ni;\nA Duw\u2019n Dad trugarog, brodyr oll ym ni,\ncerddwn oll gyda\u2019n gilydd , mewn hedd a harmoni."}, {"text_idx": "#000006", "text": "Sicrha ein bod yn trosglwyddo\u2019r gwerthoedd gorau hyn ymlaen yng nghalonnau\u2019r genhedlaeth nesaf, \u2018fel y cadwer i\u2019r oesoedd a dde\u0302l, y glendid a fu\u2019. Helpa ni i ganfod dulliau newydd o wneud Iesu a neges Dewi yn berthnasol unwaith yn rhagor yng Nghymru\u2019r ganrif newydd."}, {"text_idx": "#000007", "text": "Boed i ni ganfod dulliau newydd i hyrwyddo Cymru, cyd-ddyn a Christ, sef arwyddair Urdd Gobaith Cymru, a chynsail y traddodiadau gorau yn ein cenedl. Par i ymwybyddiaeth newydd ddod i ieuenctid o gyfoesedd a pherthnasedd Iesu Grist y Person a\u2019r Duw sy\u2019n goron ar yr arwyddair."}, {"text_idx": "#000008", "text": "Gofynnwyd y cwestiwn \u2013 beth fuasem a\u0302 balchder ohono petai\u2019r ddaear yn codi o dan ein traed unwaith eto yng Nghymru?"}, {"text_idx": "#000010", "text": "Diolch am bob cred sy\u2019n tystio i rym mwy na ni ein hunain, ond yn goron a phenllanw ar y cyfan i ninnau, diolch am Iesu. Daeth Iesu\u2019n nes na neb arall i ddangos i ni sut i ymddwyn tuag at ein gilydd, ac i roi i\u2019r byd dangnefedd."}, {"text_idx": "#000011", "text": "Fel mudiad yr Urdd, mynnwn ninnau hefyd gadw\u2019r Crist yn ein harwyddair bob dydd o\u2019n hoes, gan fod ei Gariad a\u2019i Ysbryd yn rhan annatod o\u2019n cenedl."}, {"text_idx": "#000013", "text": "Ael y Bryn, Chwilog, Pwllheli, Gwynedd"}]